ຕໍາຫຼວດລາວ ຕັ້ງກຳລັງສືບສວນພິເສດ ເພື່ອສັງເກດ ການຄ້າຢາເສບຕິດ
ການປາບປາມ ຂະບວນການລັກລອບຄ້າຢາເສບຕິດ ໃນລາວ ຍັງມີປະສິດທິພາບຕໍ່ າກໍເພາະວ່າ ກົນໄກການສືບ ຂ່າວຂອງຕຳຫຼວດລາວ ຍັງຕິດຕາມບໍ່ທັນ ການເຄື່ອນໄຫວ ຂອງຂະບວນການຄ້າຢາເສບຕິດ. 
ກອງບັນຊາການປ້ອງກັນຄວາມສະຫງົບໃນລາວ ສ້າງຕັ້ງກອງກຳລັງພິເສດເພື່ອຕິດ ຕາມ ແລະກວດກາຄວາມເຄື່ອນໄຫວ ຂອງຂະບວນການລັກລອບຢາເສບຕິດຂ້າມຊາດ ໃນລາວ ທີມີການນໍາໃຊ້ເຄື່ອງມື ທີ່ທັນສະໄໝ ຊຶ່ງຊົງລິດ ໂພນເງິນ ມີິລາຍ ງານຈາກ ບາງກອກ ພັນເອກຈັນຫອມ ແກ້ວສຸລາໄຊ ຮອງຜູ້ບັນຊາການປ້ອງກັນຄວາມສະຫງົບ ໃນເຂດນະ ຄອນວຽງຈັນ ຖະແຫຼງຍອມຮັບວ່າ ການປາບປາມຂະບວນການລັກລອບຄ້າຢາ ເສບຕິດ ໃນລາວຍັງມີປະສິດທິພາບຕໍ່າກໍເພາະວ່າ ກົນໄກການສືບຂ່າວຂອງຕຳຫຼວດລາວ ຍັງຕິດ ຕາມບໍ່ທັນການເຄື່ອນໄຫວຂອງຂະບວນການຄ້າຢາເສບຕິດ ທີີ່ມີການ ນໍາໃຊ້ເຄື່ອງມື ແລະອຸບປະກອນສື່ສານທີ່ທັນສະໄໝ ທັງຍັງມີການເຄື່ອນໄຫວ ທີ່ມີ ລັກສະນະເປັນຂະ ບວນການຂ້າມຊາດອີກດ້ວຍຈຶ່ງເຮັດໃຫ້ຍາກຕໍ່ການທີ່ຈະຕິດຕາມ ເພື່ອຈັບກຸມໄດ້ ຢ່າງ ເທົ່າທັນ ນອກຈາກຈະໄດ້ມີການນຳໃຊ້ເຄື່ອງມື ແລະອຸບປະ ກອນສື່ສານທີ່ທັນສະໄໝ ເຂົ້າໃນການສືບຂ່າວຂອງຕຳຫຼວດລາວຢ່າງຄົບຊຸດ ແລະມີການຈັດຕັ້ງທີ່ເປັນຕາໜ່າງ ປິດລັບອີກດ້ວຍ ດັ່ງທີ່ພັນເອກຈັນຫອມ ໄດ້ໃຫ້ການຢືນຢັນວ່າ ສ່ວນທ່ານສິນລະວົງ ຄຸດໄພທູນ ເຈົ້າຄອງນະຄອນວຽຈັນ ໄດ້ຖະແຫຼງຍອມຮັບວ່າ ບັນຫາ ໄພສັງຄົມໄດ້ກາຍເປັນບັນຫາທີ່ຮຸນແຮງຫຼາຍຂຶ້ນນັບມື້ ໂດຍ ສະເພາະກໍແມ່ນ ການກໍ່ອາດຊະຍາກຳທີ່ພົວພັນກັບການຄ້າຢາເສຍຕິດນັ້ນ ໄດ້ສົ່ງຜົນກະ ທົບຕໍ່ຊີວິດ ການເປັນຢູ່ຂອງປະຊາຊົນລາວ ໃນນະຄອນວຽງຈັນຢ່າງກວ້າງຂວາງໃນປັດຈຸ ບັນ ເຖິງ ແມ່ນວ່າອຳນາດການປົກຄອງໃນເຂດນະຄອນວຽງຈັນ ຈະໄດ້ພະຍາຍາມດຳ ເນີນ ມາດຕະການປາບປາມຢ່າງເດັດຂາດກໍຕາມ ຫາກແຕ່ວ່າປະສິດທິພາບໃນ ການຈັດ ຕັ້ງປະຕິບັດນັ້ນ ກໍຍັງບໍ່ສາມາດຮັບມືກັບບັນຫາໂຕຈິງ ໄດ້ຢ່າງທໍ່ທັນ ເພາະວ່າ ກຳລັງເຈົ້າ ໜ້າທີ່ມີນ້ອຍ ຫາກແຕ່ວ່າກັບມີຜູ້ກະທຳຜິດຈຳນນວນຫຼາຍຂຶ້ນນັບມື້ ດັ່ງທີີ່ທ່ານສີນລະວົງ ໄດ້ໃຫ້ການຢືນຢັນວ່າ: ທັ້ງນີ້ໃນ 2 ປີຜ່ານມາ ທາງການລາວ ຈັບນັກຄ້າຢາເສບຕິດໄດ້ 13,900 ກວ່າຄົນ ຈາກ 9,430 ກວ່າຄະດີ ຍຶດຢາບ້າໄດ້ 37 ກວ່າລ້ານເມັດ ເຮໂຣອິນອີກກວ່າ 735 ກິໂລກຣາມ ຍາໄອສ໌ຫຼາຍກວ່າ 2 ໂຕນ ກັນຊາ 6 3 ໂຕນ ຝິ່ນກວ່າ 500 ກິໂລກຣາມ ໂຄເຄນ 8 ກິໂລ ກຣາມ ສານເຄມີ 10 ໂຕນ ອາວຸດ ແລະ ອຸບປະກອນສື່ສານ 10,000 ກວ່າລາຍການ ສ່ວນສູນກາງຊາວໜຸ່ມປະຕິວັດລາວ ຄາດວ່າມີເຍົາວະຊົນລາວກວ່າ 400,000 ຄົນທີ່ຢູ່ ໃນສິ່ງແວດລ້ອມທີ່ມີຄວາມສ່ຽງ ສູງທີ່ຈະໄປຫຍຸ້ງກ່ຽວກັບຢາເສບຕິດ ໂດຍສະເພາະແມ່ນ ການເຂົ້າໄປມີສ່ວນໃນ ການລັກລອບຄ້າຢາເສບຕິດທີ່ນຳໄປສູ່ການກໍ່ອາດຊະຍາກຳຮູບ ແບບອື່ນໆ ເພີ້ມຂຶ້ນ ນັບມື້ດ້ວຍນັ້ນ ສ່ວນອົງການຄວບຄຸມຢາເສບຕິດ ແລະອາດຊະຍາກຳແຫ່ງສະຫະປະຊາຊາດ (UNODC) ກໍຄາດໝາຍວ່າມີການລັກລອບປູກຝິ່ນໃນລາວ 15,000 ກວ່າເຮັກຕາ ໃນແຂວງບໍ່ແກ້ວ ຫຼວງພະບາງ ຫຼວງນໍ້າຫາ ອຸດົມໄຊ ພົງສາລີ ແລະຫົວພັນ ຊຶ່ງ ເຮັດໃຫ້ເຂດສາມຫຼ່ຽມຄຳ ລະຫວ່າງມຽນມາ-ລາວ-ໄທ ມີຜົນຜະລິດຝິ່ນລວມກັນ ເກີນກວ່າ 270 ໂຕນໃນປີ 2020 ທີ່ຜ່ານມາ ໂດຍໃນມຽນມາມີການລັກລອບປູກ ຝິ່ນໃນພື້ນທີ່ 40,000 ກວ່າເຮັກຕາ ແລະ ອີກກວ່າ 1,500 ເຮັກຕາ ຢູ່ເຂດພາກ ເໜືອຂອງໄທ ທາງດ້ານເຈົ້າໜ້າທີ່ຂັ້ນສູງໃນກະຊວງປ້ອງກັນຄວາມສະຫງົບ ກໍເປີດເຜີຍວ່າການກໍ່ອາດຊະ ຍາກຳ ທີ່ກ່ຽວຂ້ອງກັບບັນດານັກຫຼີ້ນການພະນັນ ແລະກຸ່ມແກັ່ງອາດຊະຍາ ກອນ ຈາກຈີນ ໃນລາວ ກໍມີທ່າອຽງເພີ່ມຂຶ້ນນັບມື້ ເຊັ່ນກັນ ໂດຍສະເພາະແມ່ນໃນ ໄລຍະຂອງການສົ່ງເສີມ ການທ່ອງທ່ຽວລະຫວ່າງລາວກັບຈີນ ໃນປີ 2018-2019 ນັ້ນ ທາງການລາວໄດ້ຈັບກຸມ ອາດຊະຍາກອນຊາວຈີນ ທີ່ກະທໍາຄວາມຜິດ ໃນລາວ ແລະ ໄດ້ສົ່ງໂຕໃຫ້ກັບທາງການຈີນ ແລ້ວຈຳນວນ 313 ຄົນທີ່ຮວມກັນສໍ້ ໂກງເງິນຈາກ ຊາວຈີນດ້ວຍກັນ ໂດຍຜ່ານລະບົບ Internet ເກີນກວ່າ 1,200 ກໍລະນີ ທີ່ຄິດເປັນມູນຄ່າ ໃນການສໍ້ໂກງຫຼາຍກວ່າ 100 ລ້ານ ຢວນ